pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. เปิดกิจกรรม “พม. อาสา ร่วมทำหน้ากากผ้า สู้ไวรัสโควิด-19” แจกจ่ายให้ประชาชน
วันพุธที่ 11 มีนาคม 2563
รมว.พม. เปิดกิจกรรม “พม. อาสา ร่วมทําหน้ากากผ้า สู้ไวรัสโควิด-19” แจกจ่ายให้ประชาชน
รมว.พม. เปิดกิจกรรม “พม. อาสา ร่วมทําหน้ากากผ้า สู้ไวรัสโควิด-19” แจกจ่ายให้ประชาชน
วันนี้ (11 มี.ค. 63) เวลา 09.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดกิจกรรม “พม. อาสา ร่วมทําหน้ากากผ้า สู้ไวรัสโควิด-19” เพื่อให้อาสาสมัครพัฒนาสังคมและความมั่นคงของมนุษย์ (อพม.) และจิตอาสา ทั้งเด็ก เยาวชน สตรี คนพิการ ผู้สูงอายุ และประชาชนทั่วไป เข้ามามีส่วนร่วมในการทําหน้ากากผ้าที่เย็บด้วยมือ โดยเมื่อทําเสร็จแล้ว สามารถนํากลับบ้านเพื่อให้กับคนในครอบครัว และอีกส่วนหนึ่งจะนําไปแจกจ่ายให้ประชาชนที่ต้องการต่อไป ณ บริเวณห้องโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายจุติ กล่าวว่า ขณะนี้ รัฐบาลได้ดําเนินมาตรการป้องกันการแพร่ระบาดของเชื้อไวรัสโควิด-19 ซึ่งตนได้มอบนโยบายให้หน่วยงานในสังกัดกระทรวง พม. กว่า 400 แห่งทั่วประเทศ รวมทั้งสํานักงานพัฒนาสังคมและความมั่นคงของมนุษย์ (พมจ.) ทุกจังหวัด เร่งทําหน้ากากผ้า เพื่อนําไปแจกจ่ายให้กับกลุ่มเป้าหมายและประชาชนทั่วไปในพื้นที่ท้องถิ่น สําหรับในส่วนกลาง ณ กระทรวง พม. สะพานขาว ถนนกรุงเกษม กรุงเทพฯ ได้จัดกิจกรรม “พม. อาสา ร่วมทําหน้ากากผ้า สู้ไวรัสโควิด-19” ตั้งแต่วันที่ 11 – 15 มีนาคม 2563 เวลา 09.00 – 17.00 น. โดยได้เปิดให้อาสาสมัครพัฒนาสังคมและความมั่นคงของมนุษย์ (อพม.) และจิตอาสา ทั้งเด็ก เยาวชน สตรี คนพิการ ผู้สูงอายุ และประชาชนทั่วไป เข้ามามีส่วนร่วมในการทําหน้ากากผ้าที่เย็บด้วยมือ โดยเมื่อทําเสร็จแล้ว สามารถนํากลับบ้านเพื่อให้กับคนในครอบครัว และอีกส่วนหนึ่งจะนําไปแจกจ่ายให้ประชาชนที่ต้องการต่อไป ทั้งนี้ กระทรวง พม. ได้เตรียมเจ้าหน้าที่ผู้มีความรู้เพื่อสอนการทําหน้ากากผ้าสําหรับผู้ใหญ่และเด็ก และวัสดุอุปกรณ์ รวมทั้งจักรเย็บผ้า หรือจะนําวัสดุอุปกรณ์เย็บผ้ามาเองได้ นอกจากนี้ ระหว่างการทําหน้ากากผ้า จะมีการขับร้องเพลงจากศิลปิน นักร้อง พร้อมบริการอาหารว่าง
นายจุติ กล่าวต่ออีกว่า ขอเชิญชวนพี่น้องประชาชนทุกท่านเข้ามาร่วมกันทําหน้ากากผ้าที่เย็บด้วยมือของตนเอง เพื่อร่วมกันป้องกันตนเอง ครอบครัว และชุมชน จากการแพร่ระบาดของเชื้อไวรัสโควิด-19 ซึ่งสามารถติดต่อสอบถามเพิ่มเติม โทร. 02 695 6441 และศูนย์ช่วยเหลือสังคม สายด่วน พม. โทร. 1300
นายจุติ กล่าวเพิ่มเติมว่า นอกจากนี้ ตนได้รับมอบเจลแอลกอฮอล์สําหรับทําความสะอาด จํานวน 200 ขวด จากองค์การสุรา กรมสรรพสามิต โดย นายสุนันท์ ภูธนกิจ รองผู้อํานวยการฝ่ายบริการ เป็นผู้แทนนํามอบ ให้ทางกระทรวง พม. นําไปแจกจ่ายยังหน่วยงานในสังกัดฯ เพื่อป้องกันการแพร่ระบาดของเชื้อไวรัสโควิด-19 ต่อไป
รัฐบาลไทย-ข่าวทำเนียบรัฐบาล-ธ.ก.ส.ปรับลดอัตราดอกเบี้ยเงินกู้ มีผล 1 มิถุนายน นี้
วันพุธที่ 27 พฤษภาคม 2563
ธ.ก.ส.ปรับลดอัตราดอกเบี้ยเงินกู้ มีผล 1 มิถุนายน นี้
ธ.ก.ส. ปรับลดอัตราดอกเบี้ยเงินกู้เพื่อให้สอดคล้องกับทิศทางอัตราดอกเบี้ยนโยบายและบรรเทาความเดือดร้อนให้แก่ลูกค้าของธนาคารที่ได้รับผลกระทบจากการแพร่ระบาดของไวรัสโควิด-19 และภัยแล้ง โดยปรับลด MRR ลงร้อยละ 0.125 และปรับลด MOR ลงร้อยละ 0.25 มีผล 1 มิ.ย.63
ธ.ก.ส. ประกาศปรับลดอัตราดอกเบี้ยเงินกู้เพื่อให้สอดคล้องกับทิศทางอัตราดอกเบี้ยนโยบายและบรรเทาความเดือดร้อนให้แก่ลูกค้าของธนาคารที่ได้รับผลกระทบจากการแพร่ระบาดของไวรัสโควิด-19 และภัยแล้ง โดยปรับลด MRR ลงร้อยละ 0.125 และปรับลด MOR ลงร้อยละ 0.25 โดยมีผลตั้งแต่ 1 มิถุนายน 2563 เป็นต้นไป
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เพื่อตอบสนองทิศทางอัตราดอกเบี้ยนโยบายและบรรเทาความเดือดร้อนให้กับลูกค้าของธนาคารที่ได้รับผลกระทบ
จากการแพร่ระบาดของไวรัสโควิด-19 และภัยแล้ง ธ.ก.ส. จึงปรับลดอัตราดอกเบี้ยเงินกู้สําหรับเกษตรกรลูกค้ารายย่อยและบุคคลทั่วไป MRR ลดลงร้อยละ 0.125 และปรับลดอัตราดอกเบี้ยสําหรับกู้เบิกเงินเกินบัญชี MOR ลดลงร้อยละ 0.25 ทั้งนี้ เป็นไปตามประกาศของธนาคาร มีผลตั้งแต่ 1 มิถุนายน 2563 เป็นต้นไป
รัฐบาลไทย-ข่าวทำเนียบรัฐบาล-ออท.สาธารณรัฐอิตาลี ประจำประเทศไทย เข้าเยี่ยมคารวะ ปลัดกระทรวงการอุดมศึกษาฯ หารือความร่วมมือในการผลักดันและขับเคลื่อนความตกลงฯ ระหว่าง 2 ฝ่าย
วันพุธที่ 7 สิงหาคม 2562
ออท.สาธารณรัฐอิตาลี ประจําประเทศไทย เข้าเยี่ยมคารวะ ปลัดกระทรวงการอุดมศึกษาฯ หารือความร่วมมือในการผลักดันและขับเคลื่อนความตกลงฯ ระหว่าง 2 ฝ่าย
เอกอัครราชทูตสาธารณรัฐอิตาลี ประจําประเทศไทย เข้าเยี่ยมคารวะ รศ.นพ.สรนิตฯ เพื่อหารือความร่วมมือในการผลักดันและขับเคลื่อนความตกลงฯ ระหว่าง 2 ฝ่าย ให้เกิดความร่วมมือที่เป็นรูปธรรม
วันนี้ (6 สิงหาคม 2562) ณ ห้องปลัดกระทรวงการอุดมศึกษา วิทยาศาสตร์ วิจัยและนวัตกรรม ชั้น 3/ นายลอเรนโซ กาลันตี (H.E. Mr. Lorenzo Galanti) เอกอัครราชทูตสาธารณรัฐอิตาลี ประจําประเทศไทย เข้าเยี่ยมคารวะ รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม เพื่อหารือความร่วมมือในการผลักดันและขับเคลื่อนความตกลงฯ ระหว่าง 2 ฝ่าย ให้เกิดความร่วมมือที่เป็นรูปธรรม ซึ่งได้มีการลงนามในความตกลงว่าด้วย วทน. ลงนามโดย รัฐมนตรีช่วยว่าการกระทรวงการต่างประเทศของไทย และรัฐมนตรีว่าการกระทรวงศึกษาธิการ กิจกรรมมหาวิทยาลัย และการวิจัยทางวิทยาศาสตร์ เมื่อปี 2547
สําหรับความร่วมมือในเบื้องต้น คือ ตั้งเป้าหมายที่จะจัดประชุมคณะกรรมาธิการร่วมครั้งแรกในปีนี้ โดยในความตกลงฯ ประกอบด้วยสาขา 1. Information Technology/ 2. Electrical Engineering/ 3. Civil Engineering/ 4. Health Sciences/ 5. Micro and Nanotechnology/ 6. Agro-Industry/Food Technology/ 7. Environment/ 8. Aviation/ 9. Energy/ และ 10. Transportation ซึ่งกิจกรรมที่จะดําเนินการร่วมกันได้นั้น คือ การแลกเปลี่ยนผู้เชี่ยวชาญนักวิทยาศาสตร์/วิจัย ข้อมูลทางวิชาการ ร่วมกันจัดตั้งศูนย์วิจัยในสาขาที่เห็นพ้องกัน จัดประชุม สัมมนา และฝึกอบรมในสาขาที่ขาดแคลน ร่วมจัดแสดงผลงานทางวิทยาศาสตร์ เทคโนโลยีและนวัตกรรม ตลอดจนการวิจัยและพัฒนา
นอกจากความร่วมมือในด้านต่างๆ ระหว่างหน่วยงานภายใต้ กระทรวงการอุดมศึกษา วิทยาศาสตร์ วิจัยและนวัตกรรม (อว.) กับหน่วยงานของอิตาลี ที่ได้มีการดําเนินงานร่วมกันอยู่แล้วนั้น ในอนาคต ทั้ง 2 ฝ่าย ยังได้วางแนวทางการดําเนินความร่วมมือระหว่างไทยกับอิตาลีไว้ ในเรื่องของนโยบายการดําเนินงานของ อว./ ความร่วมมือ Grand Challenges RDI/Frontier RDI/ การสร้าง New Relationship in term of Science, Technology, and Innovation/ การสร้างเครือข่ายความร่วมมือด้าน อววน. ระหว่างไทย-อิตาลี รวมทั้ง การจัดงาน Thailand-Italy Innovation Forum อีกด้วย
รัฐบาลไทย-ข่าวทำเนียบรัฐบาล-ร่าง พ.ร.บ.ป้องกันการทารุณกรรมและการจัดสวัสดิภาพสัตว์
วันอังคารที่ 16 ตุลาคม 2561
ร่าง พ.ร.บ.ป้องกันการทารุณกรรมและการจัดสวัสดิภาพสัตว์
รัฐบาลอนุมัติหลักการร่าง พ.ร.บ.ป้องกันการทารุณกรรมและการจัดสวัสดิภาพสัตว์ (ฉบับที่...) พ.ศ...เบื้องต้น
จันทร์ที่ 15 ต.ค.61
ร่าง พ.ร.บ.ป้องกันการทารุณกรรมและการจัดสวัสดิภาพสัตว์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่าง พ.ร.บ.ป้องกันการทารุณกรรมและการจัดสวัสดิภาพสัตว์ (ฉบับที่...) พ.ศ...เบื้องต้น โดยให้กระทรวงเกษตรและสหกรณ์และสํานักงานคณะกรรมการกฤษฎีกาไปพิจารณาความเหมาะสมของอัตราค่าธรรมเนียมและค่าปรับ โดยอาจงดเก็บค่าธรรมเนียม เพื่อลดภาระของประชาชน แล้วนําเสนออีกครั้ง นอกจากนี้ การออกกฎหมายดังกล่าวยังมีอีกหลายขั้นตอนทั้งการพิจารณาของกรรมการกฤษฎีกาและสภานิติบัญญัติแห่งชาติ ซึ่งเชื่อว่าทุกหน่วยจะนําความคิดเห็นและข้อกังวลของประชาชนไปปรับปรุงให้เกิดความเหมาะสมและประโยชน์สูงสุด ทั้งนี้ ประชาชนสามารถแสดงความคิดเห็นกลับไปยังรัฐบาล หรือส่งข้อมูลไปทางแอปพลิเคชัน DLD4.0 ของกรมปศุสัตว์ได้โดยตรง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สมอ. บังคับใช้มาตรฐานเหล็กกล้าทรงแบนรีดร้อนและมาตรฐานเหล็กกล้าทรงแบนรีดเย็นฉบับใหม่ มีผล 27 พฤศจิกายนนี้
วันอังคารที่ 28 พฤศจิกายน 2560
สมอ. บังคับใช้มาตรฐานเหล็กกล้าทรงแบนรีดร้อนและมาตรฐานเหล็กกล้าทรงแบนรีดเย็นฉบับใหม่ มีผล 27 พฤศจิกายนนี้
สมอ. กําหนดให้ผลิตภัณฑ์อุตสาหกรรมเหล็กกล้าทรงแบนรีดร้อน มอก.1479-2558 และผลิตภัณฑ์ อุตสาหกรรมเหล็กกล้าทรงแบนรีดเย็น มอก.2012-2558 ต้องเป็นไปตามมาตรฐานฉบับใหม่ มีผลบังคับใช้ตั้งแต่วันที่ 27 พฤศจิกายน 2560  นี้
สมอ. กําหนดให้ผลิตภัณฑ์อุตสาหกรรมเหล็กกล้าทรงแบนรีดร้อน มอก.1479-2558 และผลิตภัณฑ์ อุตสาหกรรมเหล็กกล้าทรงแบนรีดเย็น มอก.2012-2558 ต้องเป็นไปตามมาตรฐานฉบับใหม่ มีผลบังคับใช้ตั้งแต่วันที่ 27 พฤศจิกายน 2560 นี้ โดยผู้ทํา ผู้นําเข้าจะต้องขออนุญาตทําและนําเข้าผลิตภัณฑ์ดังกล่าวตามมาตรฐานฉบับใหม่
นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวว่า สมอ. กําหนดให้มาตรฐานผลิตภัณฑ์อุตสาหกรรมเหล็ก จํานวน 2 มาตรฐาน คือ มาตรฐานผลิตภัณฑ์อุตสาหกรรมเหล็กกล้าทรงแบนรีดร้อน มอก. 1479-2558 และมาตรฐานผลิตภัณฑ์อุตสาหกรรมเหล็กกล้าทรงแบนรีดเย็น มอก. 2012-2558 ต้องเป็นไปตามมาตรฐานฉบับใหม่ มีผลบังคับใช้ตั้งแต่วันที่ 27 พฤศจิกายน 2560 เป็นต้นไป ผู้ทํา ผู้นําเข้า จะต้องขออนุญาตทําและนําเข้าผลิตภัณฑ์ดังกล่าวตามมาตรฐานฉบับนี้
ปัจจุบันมีผู้ได้รับอนุญาตให้ทําตาม มอก. 1479-2541 จํานวน 39 ราย อนุญาตให้นําเข้า จํานวน 126 ราย และอนุญาตให้ทําตาม มอก. 2012-2543 จํานวน 28 ราย อนุญาตให้นําเข้า จํานวน 154 ราย ดังนั้น หากผู้ประกอบการต้องการรักษาสิทธิ์ในการผ่อนผันเพื่อประกอบกิจการตามใบอนุญาตเดิม จะต้องยื่นคําขอตาม มอก. 1479-2558 และ มอก. 2012-2558 กับ สมอ. ก่อนวันที่ 27 พฤศจิกายน 2560 เท่านั้น จึงจะได้รับสิทธิผ่อนผันให้ประกอบกิจการตามใบอนุญาตเดิมได้ตามกฎหมาย
การบังคับใช้มาตรฐานดังกล่าว มีวัตถุประสงค์หลักเพื่อคุ้มครองผู้บริโภคให้ปลอดภัยจากการใช้ผลิตภัณฑ์อุตสาหกรรม เนื่องจากผลิตภัณฑ์ดังกล่าวใช้เป็นวัตถุดิบหลักในอุตสาหกรรมต่อเนื่องต่างๆ เป็นจํานวนมาก เช่น โครงสร้างงานก่อสร้างขนาดใหญ่ การผลิตท่อเหล็ก การผลิตถังแก๊ส การผลิตชิ้นส่วนประกอบรถยนต์ การผลิตเครื่องใช้ไฟฟ้า การผลิตเฟอร์นิเจอร์เหล็ก และการผลิตตู้คอนเทนเนอร์ เป็นต้น ซึ่งหากนําเหล็กด้อยคุณภาพไปใช้อาจเกิดอันตรายต่อชีวิตและทรัพย์สินของประชาชน และในขณะเดียวกันยังเป็นการส่งเสริมอุตสาหกรรมเหล็กในประเทศอีกด้วย
เลขาธิการ สมอ. กล่าวเพิ่มเติมว่า สมอ. กําหนดให้ผลิตภัณฑ์ดังกล่าวต้องเป็นไปตามมาตรฐาน โดยให้แสดงเครื่องหมายมาตรฐาน ชื่อผู้ทําหรือโรงงานที่ทํา หรือเครื่องหมายการค้าที่จดทะเบียนและชื่อผู้ที่ได้รับอนุญาต ที่ม้วนของเหล็กให้เห็นได้ง่ายและชัดเจนด้วย ผู้ผลิต ผู้จําหน่าย และผู้นําเข้า ต้องผลิต จําหน่าย และนําเข้าเฉพาะผลิตภัณฑ์ที่มีคุณภาพเป็นไปตามมาตรฐาน ทั้งนี้ ผู้ประกอบการจะต้องดําเนินการตามข้อกําหนดตามมาตรฐานใหม่นี้ด้วย โดยสามารถดูประกาศและสอบถามรายละเอียดเกี่ยวกับการกําหนดมาตรฐานดังกล่าวได้ที่ กองควบคุมมาตรฐาน สมอ. โทรศัพท์ 0 2202 3386-7 หรือ www.tisi.go.th
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 28 เมษายน 2563
วันอังคารที่ 28 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 28 เมษายน 2563
สถานการณ์ผู้ติดเชื้อไวรัสโคโรนา 2019 ในประเทศไทย (27 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยรายใหม่ 7 ราย กลับบ้านได้ 43 ราย รวมกลับบ้านสะสม 2,652 ราย คิดเป็นร้อยละ 90.27 ของผู้ป่วยทั้งหมด ยังรักษาในโรงพยาบาล 232 ราย คิดเป็นร้อยละ
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่28 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย (27 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยรายใหม่ 7 ราย กลับบ้านได้ 43 ราย รวมกลับบ้านสะสม 2,652 ราย คิดเป็นร้อยละ 90.27 ของผู้ป่วยทั้งหมด ยังรักษาในโรงพยาบาล 232 ราย คิดเป็นร้อยละ 7.90 ของผู้ป่วยทั้งหมด เสียชีวิตรวม 54 ราย ทําให้มีผู้ป่วยสะสม 2,938 ราย
สําหรับผู้ป่วยรายใหม่รายงานวันนี้ 7 ราย (ลําดับที่ 2,932 – 2,938) จําแนกได้ดังนี้
เป็นผู้สัมผัสกับผู้ป่วยที่มีรายงานมาแล้ว 5 ราย (พบที่จังหวัดภูเก็ต, กรุงเทพฯ, นครราชสีมา)
ไปในสถานที่ชุมชนแออัด 1 ราย
อยู่ระหว่างการสอบสวนโรค 1 ราย (พบที่กรุงเทพฯ)
ได้รับรายงานผู้ป่วยเสียชีวิต 2 ราย
รายที่ 1 เป็นชายไทยอายุ 52 ปี มีประวัติสัมผัสกับผู้ป่วยโรคโควิด 19 จากการร่วมประชุม เข้ารักษาที่โรงพยาบาลเอกชนในกรุงเทพฯ ด้วยอาการไข้ คลื่นไส้ เก็บตัวอย่างส่งตรวจทางห้องปฏิบัติการพบเชื้อโรคโควิด 19 แพทย์ใส่ท่อช่วยหายใจ ผู้ป่วยอาการไม่ดีขึ้น เสียชีวิตวันที่ 27 เมษายน 2563 (เป็นผู้เสียชีวิตรายที่ 53)
รายที่ 2 เป็นหญิงไทย อายุ 63 ปี อาชีพค้าขาย มีประวัติสัมผัสทั้งคนไทยและต่างชาติ ไม่สวมใส่หน้ากากอนามัย อาศัยอยู่บ้านเดียวกับคนในครอบครัวที่เป็นผู้ป่วยโรคโควิด 19 (สามี และหลาน) เข้ารับการรักษาที่โรงพยาบาลป่าตอง ด้วยอาการเวียนศีรษะ หายใจเหนื่อยหอบ อ่อนเพลีย เก็บตัวอย่างส่งตรวจทางห้องปฏิบัติการพบเชื้อโรคโควิด 19 แพทย์ใส่เครื่องช่วยหายใจ เสียชีวิตวันที่ 27 เมษายน 2563 (เป็นผู้เสียชีวิตรายที่ 54)
******************************** 28 เมษายน 2563
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 18 ตุลาคม 2559
วันอังคารที่ 1 พฤศจิกายน 2559
สรุปข่าวการประชุมคณะรัฐมนตรี 18 ตุลาคม 2559
วันนี้ (18 ตุลาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-พม. โดยศูนย์ช่วยเหลือสังคม สายด่วน 1300 ลงพื้นที่ให้การช่วยเหลือครอบครัวหญิงสาววัย 21 ปี ที่ต้องรับภาระเลี้ยงลูกวัยเพียง 5 เดือน
วันพุธที่ 30 สิงหาคม 2560
พม. โดยศูนย์ช่วยเหลือสังคม สายด่วน 1300 ลงพื้นที่ให้การช่วยเหลือครอบครัวหญิงสาววัย 21 ปี ที่ต้องรับภาระเลี้ยงลูกวัยเพียง 5 เดือน
พม. โดยศูนย์ช่วยเหลือสังคม สายด่วน 1300 ลงพื้นที่ให้การช่วยเหลือครอบครัวหญิงสาววัย 21 ปี ที่ต้องรับภาระเลี้ยงลูกวัยเพียง 5 เดือน พิการทางสมองและป่วยหลายโรค ที่ย่านหัวหมาก กรุงเทพฯ
วันนี้ (29 ส.ค. 60) เวลา 16.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานที่เกี่ยวข้องลงพื้นที่ให้ความช่วยเหลือครอบครัว หญิงสาววัย 21 ปี ที่ต้องรับภาระเลี้ยงดูลูกวัยเพียง 5 เดือน ครอบครัวมีฐานะยากจน ที่ย่านหัวหมาก กรุงเทพมหานคร
นางนภา กล่าวว่า จากกรณีครอบครัวหญิงสาววัย 21 ปี ต้องรับภาระเลี้ยงดูลูกวัยเพียง 5 เดือน พิการ ทางสติปัญญา สภาพร่างกายมีอาการบวมน้ํา ตับโต ม้ามโต และปอดอักเสบ เนื่องจากสําลักนมเป็นประจํา จึงต้องให้นมทางสายยางและเข้าพบแพทย์อย่างต่อเนื่อง ครอบครัวมีฐานะยากจน ซึ่งมีรายได้เพียงเดือนละ 800 บาท จากเบี้ยความพิการของลูก ส่วนบิดาของเด็กประกอบอาชีพขับรถจักรยานยนต์รับจ้าง ทําให้มีรายได้ไม่แน่นอน ส่วนตนเองไม่ได้ประกอบอาชีพเพราะต้องดูแลบุตรอย่างใกล้ชิด ในขณะที่รอบครัวมีค่าใช้จ่ายจํานวนมาก เช่น ค่ารักษาพยาบาลของลูก ค่าเช่าบ้าน ค่าน้ําประปา ค่าไฟฟ้า และค่าผ่อนชําระรถจักรยานยนต์ นั้น ตนพร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานในสังกัดกระทรวง พม. ได้แก่ กรมพัฒนาสังคมและสวัสดิการ (พส.) กรมกิจการเด็กและเยาวชน (ดย.) และกรมส่งเสริมและพัฒนาคุณภาพชีวิตคนพิการ (พก.) ได้ลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคมของครอบครัวดังกล่าว อีกทั้งเร่งดําเนินการช่วยเหลือ ในเบื้องต้นตามภารกิจด้านเด็กและคนพิการ
นางนภา กล่าวเพิ่มเติมว่า สําหรับการช่วยเหลือในเบื้องต้น หน่วยงานสังกัดกระทรวง พม. ได้ให้ความช่วยเหลือในเรื่องต่างๆ แก่ครอบครัวดังกล่าว อาทิ 1) พส. ได้มอบเงินสงเคราะห์ครอบครัวยากจน พร้อมมอบเครื่องอุปโภคบริโภคสําหรับใช้ในชีวิตประจําวัน และ 2) ดย. มอบเงินสงเคราะห์เด็กแรกเกิด ในครอบครัวยากจน และ 3) พก. มอบเงินทุนประกอบอาชีพ นอกจากนี้ ได้แนะนําให้คําปรึกษาในเรื่องการส่งเสริมการประกอบอาชีพแก่ครอบครัวดังกล่าว เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้ในระยะยาวต่อไป
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมการประชุมคณะกรรมการจัดการ สมัยที่ 42 ขององค์การโทรคมนาคมแห่งเอเชียและแปซิฟิก ที่มองโกเลีย
วันพฤหัสบดีที่ 11 ตุลาคม 2561
ปลัดกระทรวงดิจิทัลฯ ร่วมการประชุมคณะกรรมการจัดการ สมัยที่ 42 ขององค์การโทรคมนาคมแห่งเอเชียและแปซิฟิก ที่มองโกเลีย
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้เข้าร่วมการประชุมคณะกรรมการจัดการ สมัยที่ 42 ขององค์การโทรคมนาคมแห่งเอเชียและแปซิฟิก (The 42nd Session of the Management Committee of the Asia-Pacific Telecommunity) ณ กรุงอูลานบาตอร์ ประเทศมองโกเลีย ระหว่างวันที่ 9-10 ตุลาคม 2561 การจัดประชุมคณะกรรมการจัดการ สมัยที่ 42 ครั้งนี้ เพื่อพิจารณากําหนดโครงการ/กิจกรรม และงบประมาณดําเนินงานของ APT ในปี 2562 โดยปลัดกระทรวงดิจิทัลฯได้กล่าวถึงแผนพัฒนาดิจิทัลเพื่อเศรษฐกิจและสังคมของไทย ซึ่งสอดคล้องกับแผนยุทธศาสตร์ของภูมิภาคเอเชียและแปซิฟิก ปี 2018-2020 ประกอบด้วย 5 เสาหลัก ได้แก่ การเชื่อมโยง (Connectivity) นวัตกรรม (Innovation) ความเชื่อมั่น (Trust) การพัฒนาทรัพยากรมนุษย์ (Capacity Building) และหุ้นส่วนความร่วมมือ (Partnership) พร้อมนี้ได้นําเสนอโครงการเน็ตประชารัฐ เพื่อใช้เป็นกรณีศึกษาสําหรับประเทศสมาชิกขององค์การโทรคมนาคมแห่งเอเชียและแปซิฟิก (APT) จํานวน 38 ประเทศ และประเทศไทยจะได้เผยแพร่รายงานการดําเนินงานโครงการเน็ตประชารัฐ ผ่านการประชุมนโยบายและการกํากับดูแลของ APT ในปีหน้า ทั้งนี้ ประเทศสมาชิกได้ให้ความสนใจเป็นอย่างยิ่ง โดยข้อเสนอของไทยดังกล่าวจะถูกบรรจุไว้ในแผนงานของ APT ซึ่งจะจัดการประชุมในเดือนมิถุนายน ปี 2562
**********************
รัฐบาลไทย-ข่าวทำเนียบรัฐบาล-พาณิชย์มั่นใจ ปีหน้าการส่งออกสดใสขยายตัวร้อยละ 8
วันอังคารที่ 20 กุมภาพันธ์ 2561
พาณิชย์มั่นใจ ปีหน้าการส่งออกสดใสขยายตัวร้อยละ 8
นายสมคิด จาตุศรีพิทักษ์ รองนายกรัฐมนตรี เปิดเผยภายหลังการมอบนโยบายให้กับทูตพาณิชย์ทั่วโลกว่า ในภาพรวมยืนยันว่าสถานการณ์การส่งออกจะขยายตัวต่อเนื่อง หลังจากที่ในปีที่แล้วมูลค่าการส่งออกของไทยสูงที่สุดเป็นประวัติการณ์
ซึ่งเป็นผลจากความร่วมมือของภาครัฐและเอกชนที่บูรณาการผลักดันในทุกตลาดอย่างเต็มที่ โดยในปีนี้กระทรวงพาณิชย์ได้ประเมินว่าการส่งออกจะขยายตัวร้อยละ 8 จากภาวะเศรษฐกิจโลกที่มี แนวโน้มจะฟื้นตัวและราคาน้ํามันที่เริ่มอยู่ระดับเสถียรภาพส่งผลกระทบต่อมูลค่าสินค้าที่ เกี่ยวเนื่องและกําลังซื้อของตลาดศักยภาพที่เพิ่มสูงขึ้น (เป้าตลาดหลัก ได้แก่ อาเซียน(5) +5.5% CLMV +8.0% จีน +10.0% สหรัฐฯ +7.0% ญี่ปุ่น +8.0% EU +5.0% รัสเซีย +30.0% ฮ่องกง +10.0% อินเดีย +8.0% ออสเตรเลีย +8.0% ตะวันออกกลาง +5.0% แอฟริกา +11.0% และ ลาตินอเมริกา +3.0%)
การประชุมในครั้งนี้นับว่าเป็นการเน้นย้ําถึงความสัมพันธ์ใกล้ชิดของภาครัฐและเอกชนไทย ซึ่งทั้ง 4 สภา (สภาหอฯ สภาอุตฯ สภาผู้ส่งออกทางเรือฯ และสมาคมธนาคารไทย) รวมถึงที่ปรึกษาภูมิภาคต่างๆ (Regional Advisors) ได้มาระดมสมองให้ข้อคิดเห็นอย่างเต็มที่ ซึ่งเรื่องเร่งด่วนคือได้สั่งการให้กระทรวงพาณิชย์เร่งจัดสรรบุคลากร ไม่ว่าจะเป็นข้าราชการ Local Staff และผู้แทนการค้าให้เหมาะสม ตลอดจนเพิ่มงบประมาณให้เพียงพอต่อการเจาะตลาดศักยภาพต่างๆ โดยเฉพาะ อาเซียน จีน ญี่ปุ่น ปรับบทบาทให้ทูตพาณิชย์ต้องทํางานเชิงยุทธศาสตร์มากยิ่งขึ้นต้องมีข้อมูลเชื่อมโยงทั้งการค้า การลงทุน และการประกอบธุรกิจในต่างประเทศ เพื่อแสวงหาโอกาสต่างๆ ให้กับผู้ประกอบการไทย โดยจะต้องทํางานร่วมกับ BOI อย่างใกล้ชิด
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์กล่าวว่าจะเร่งเดินหน้ากลยุทธ์พันธมิตรหุ้นส่วนยุทธศาสตร์(Strategic Partnership) เน้นสร้างผลประโยชน์ร่วมกัน โดยต่อยอดทั้งจากการเยือนต่างๆ ที่ผ่านมา ได้แก่ รัสเซีย อินเดีย อิหร่าน อังกฤษ ฝรั่งเศส อิตาลี และเยอรมนี รวมถึงการจัดคณะผู้แทนการค้าเพื่อเจาะตลาดใหม่ๆ ได้แก่ ไต้หวัน ตะวันออกกลาง ลาตินอเมริกา แอฟริกา และโดยเฉพาะอย่างยิ่งในเมืองเศรษฐกิจขนาดรองของจีน ซึ่งมีศักยภาพอย่างมาก
ที่สําคัญได้สั่งการให้กรมพัฒนาธุรกิจการค้า และกรมส่งเสริมการค้าระหว่างประเทศ ร่วมมือกันพัฒนาผู้ประกอบการฐานรากให้สามารถเจาะตลาดการค้าออนไลน์ให้ได้ ผ่านช่องทาง Thaitrade.com เชื่อมโยงเศรษฐกิจชุมชนเข้าสู่ตลาดโลก และให้กรมเจรจาการค้าระหว่าง ประเทศปรับเพิ่มภารกิจใหม่ โดยให้ช่วยหาโอกาสใหม่ๆ และPotential Partner ทางธุรกิจ ทั้งนี้ ได้มอบหมายให้กระทรวงเร่งบริหารจัดการข้อมูล Big Data จากทูตพาณิชย์ต่างๆ และทุกหน่วยงานภายในกระทรวง เพื่อให้ผู้ประกอบการได้ใช้ประโยชน์ตามความต้องการได้ทันที
นอกจากนี้ กระทรวงพาณิชย์ยังเล็งเห็นถึงความสําคัญของการส่งเสริมธุรกิจบริการ ควบคู่ไปกับการส่งเสริมการส่งออกสินค้า โดยเฉพาะกลุ่มธุรกิจบริการสร้างสรรค์Creative Economy และการส่งเสริมผู้ประกอบการไทยให้ออกไปลงทุน/ประกอบธุรกิจในต่างประเทศ ตลอดจนจะดําเนินการต่อเนื่องเพื่อผลักดันสินค้าเกษตรและอาหาร ตอกย้ําภาพลักษณ์ “ครัวไทยสู่ครัวโลก” ซึ่งจากการประชุมในวันนี้ มีความมั่นใจว่าการส่งออกไทยน่าจะขยายตัวได้ตามเป้าหมาย โดยกระทรวงพาณิชย์และภาคเอกชนจะทํางานร่วมกันอย่างใกล้ชิดอย่างต่อเนื่องเพื่อติดตามผลการ ทํางานให้เกิดเป็นรูปธรรมต่อไป
รัฐบาลไทย-ข่าวทำเนียบรัฐบาล-"วันวิสาขบูชา" ขึ้น ๑๕ ค่ำ เดือน ๖
วันอาทิตย์ที่ 10 พฤษภาคม 2563
"วันวิสาขบูชา" ขึ้น ๑๕ ค่ํา เดือน ๖
เป็นวันที่พระพุทธเจ้าประสูติ ตรัสรู้ และปรินิพพาน
"วันสําคัญของพุทธศาสนิกชนทั่วโลก"
รัฐบาลไทย-ข่าวทำเนียบรัฐบาล-ปลัดวธ. พร้อมด้วยผู้บริหาร ข้าราชการกระทรวงวัฒนธรรม ลงนามถวายพระพรพระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว
วันอาทิตย์ที่ 28 กรกฎาคม 2562
ปลัดวธ. พร้อมด้วยผู้บริหาร ข้าราชการกระทรวงวัฒนธรรม ลงนามถวายพระพรพระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว
ปลัดวธ. พร้อมด้วยผู้บริหาร ข้าราชการกระทรวงวัฒนธรรม ลงนามถวายพระพรพระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว
วันที่ 28 กรกฎาคม 2562 เวลา 09.00 น. นายกฤษศญพงษ์ ศิริ ปลัดกระทรวงวัฒนธรรม พร้อมด้วยผู้บริหาร ข้าราชการกระทรวงวัฒนธรรม ลงนามถวายพระพรพระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา 67 พรรษา 28 กรกฎาคม 2562 ณ ศาลาสหทัยสมาคมในพระบรมมหาราชวัง
รัฐบาลไทย-ข่าวทำเนียบรัฐบาล-"ยุติธรรม" เตรียมพร้อมรองรับการจัดตั้งศาลชั้นต้นและแผนกคดีในศาลยุติธรรม
วันพฤหัสบดีที่ 16 พฤศจิกายน 2560
"ยุติธรรม" เตรียมพร้อมรองรับการจัดตั้งศาลชั้นต้นและแผนกคดีในศาลยุติธรรม
าสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการกําหนดยุทธศาสตร์และแผนงานในการเตรียมความพร้อม
และรองรับการจัดตั้งศาลชั้นต้นและแผนกคดีในศาลยุติธรรม ครั้งที่ ๑/๒๕๖๐
ในวันพุธที่ ๑๕ พฤศจิกายน ๒๕๖๐ เวลา ๑๕.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการกําหนดยุทธศาสตร์และแผนงานในการเตรียมความพร้อม
และรองรับการจัดตั้งศาลชั้นต้นและแผนกคดีในศาลยุติธรรม ครั้งที่ ๑/๒๕๖๐
โดยที่ประชุมได้รับทราบความคืบหน้าการจัดตั้งและเปิดทําการศาลยุติธรรม
และแผนกคดีในศาลยุติธรรม ในส่วนของการจัดตั้งศาลอาญาคดีทุจริตและประพฤติมิชอบภาค ๑ - ๙
รวมทั้งรับทราบความคืบหน้าแผนระดมเงินทุน
และแผนการก่อสร้างปรับปรุงอาคารบูรณาการกระทรวงยุติธรรม
ทั้งนี้ ที่ประชุมได้ร่วมกันพิจารณาผลการศึกษาหลักเกณฑ์การจัดตั้งกิ่งอําเภอ
และอําเภอของกระทรวงมหาดไทย ตลอดจนแนวทางที่เกี่ยวข้อง
เพื่อนํามาประกอบการพัฒนาหลักเกณฑ์การจัดตั้งหน่วยงานในกระบวนการยุติธรรม
ตามแผนการจัดตั้งศาลชั้นต้นและแผนกคดีในศาลยุติธรรม
ซึ่งที่ประชุมได้รับทราบผลการศึกษาหลักเกณฑ์ดังกล่าว พร้อมทั้งมีข้อสังเกตและข้อเสนอแนะเพิ่มเติมว่า
ผลการศึกษาหลักเกณฑ์ดังกล่าวไม่สามารถนํามาประยุกต์ใช้ในเชิงการปฏิบัติได้
ทั้งนี้ ขอให้เร่งจัดทําแผนปฏิบัติงานเพื่อเตรียมความพร้อม
และรองรับการจัดตั้งศาลชั้นต้นและแผนกคดีในศาลยุติธรรม
โดยให้มีความสอดคล้องกับแผนการจัดตั้งศาลของสํานักงานศาลยุติธรรม
อีกทั้งจะต้องมีความชัดเจนในรายละเอียดทั้งในด้านสถานที่ อัตรากําลัง งบประมาณและอื่นๆ ที่เกี่ยวข้องกับ
การเตรียมความพร้อมและรองรับการจัดตั้งศาลชั้นต้นและแผนกคดีในศาลยุติธรรม
เพื่อให้สามารถนําไปประยุกต์ใช้ในการปฏิบัติงานได้อย่างแท้จริง และจะได้นําเสนอแผนดังกล่าว
ต่อคณะกรรมการพัฒนาการบริหารงานยุติธรรมแห่งชาติต่อไป
นอกจากนี้ ได้มอบหมายให้สํานักงานกิจการยุติธรรม เป็นหน่วยงานหลัก
ในการหารือร่วมกับหน่วยงานในสังกัดกระทรวงยุติธรรมที่เกี่ยวข้อง
และสํานักงานคณะกรรมการข้าราชการพลเรือน เพื่อบูรณาการในภาพรวมของกระทรวงยุติธรรม
ในการพิจารณาความจําเป็นการขออัตรากําลังเพิ่มใหม่ เพื่อรองรับแผนการจัดตั้งศาลชั้นต้น
และแผนกคดีในศาลยุติธรรม ทั้งนี้ ขอให้ได้ข้อสรุปที่ชัดเจนภายในเดือนธันวาคม ๒๕๖๐
การประชุมดังกล่าวมี นายวัลลภ นาคบัว ผู้อํานวยการสํานักงานกิจการยุติธรรม
และผู้แทนคณะอนุกรรมการฯ จากหน่วยงานที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  20 มีนาคม 2561
วันอังคารที่ 20 มีนาคม 2561
สรุปข่าวการประชุมคณะรัฐมนตรี  20 มีนาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-‘บิ๊กบี้’ สั่งตั้งศูนย์เฉพาะกิจอำนวยการ อำนวยความสะดวกการบริหารจัดการต่างด้าว
วันพฤหัสบดีที่ 6 กรกฎาคม 2560
‘บิ๊กบี้’ สั่งตั้งศูนย์เฉพาะกิจอํานวยการ อํานวยความสะดวกการบริหารจัดการต่างด้าว
รมว.แรงงาน สั่งตั้งศูนย์เฉพาะกิจเพื่ออํานวยการบริหารจัดการเพื่ออํานวยความสะดวกการทํางานของคนต่างด้าว พร้อมสั่งการเร่งออกมาตรการ กฎหมายลําดับรองให้เร็วที่สุด กําชับเจ้าหน้าที่ปฏิบัติงานโปร่งใส  ติดตามสถานการณ์วันต่อวัน
นายสุทธิ สุโกศล ผู้ตรวจราชการกระทรวงแรงงาน เปิดเผยว่า พล.อ.ศิริชัย ดิษฐกุล รัฐมนตรีว่าการกระทรวงแรงงาน ได้สั่งการในที่ประชุม super board ว่าให้กระทรวงแรงงานจัดตั้งศูนย์เฉพาะกิจเพื่ออํานวยการอํานวยความสะดวกในการบริหารจัดการการทํางานของคนต่างด้าวซึ่งจะประกอบด้วย ส่วนบัญชาการ ส่วนติดตามและรายงานผล ส่วนวิเคราะห์ข่าวสาร ส่วนรับเรื่องราวร้องทุกข์ ส่วนประชาสัมพันธ์ และส่วนปฏิบัติการระดับจังหวัด
นายสุทธิ กล่าวต่อว่า พล.อ.ศิริชัย ยังได้สั่งการให้กระทรวงแรงงานกําหนดแนวทางเพื่อออกประกาศ
ให้การปฏิบัติงานเป็นไปด้วยความเรียบร้อยและมีประสิทธิภาพ ตามคําสั่ง คสช.ที่ 33/2560 โดยให้ดําเนินการดังนี้ 1) เร่งออกมาตรการดําเนินการให้โดยเร็วที่สุด 2) เจ้าหน้าที่ผู้ปฏิบัติงานกระทรวงแรงงานทุกคนจะต้องปฏิบัติด้วยความโปร่งใสไร้ทุจริต 3) เร่งออกอนุบัญญัติ พ.ร.ก. การบริหารจัดการการทํางานของคนต่างด้าว พ.ศ.2560 โดยให้มีส่วนร่วมจากทุกฝ่าย และ4) ให้ทุกหน่วยงานในสังกัดติดตามและรายงานสถานการณ์เป็นรายวัน ส่วนกรณีที่แรงงานต่างด้าวที่นายจ้างไม่ตรงตามบัตรหรือไม่มาขอใบอนุญาตทํางานทันภายในกําหนด ขอให้ไปติดต่อขอเปลี่ยนนายจ้างและขอใบอนุญาตทํางานได้ ณ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 และสํานักบริหารแรงงานต่างด้าว (สบต.) กรมการจัดหางาน กระทรวงแรงงาน สําหรับกลุ่มนายจ้างที่แรงงานต่างด้าวไม่มีเอกสาร ทั้งนี้ โปรดรอฟังแนวทางการปฏิบัติเกี่ยวกับการจ้างแรงงานต่างด้าวที่ชัดเจนในลําดับต่อไป
--------------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
5 กรกฎาคม 2560